google/wiki40b huggingface dataset:
पी॰ टी॰ उषा

{{Infobox Person
| name    = पी॰ टी॰ उषा
| caption   = 
| image    = PT Usha, (cropped).jpg
| birth_name = पिलावुळ्ळकण्टि तेक्केपरम्पिल् उषा
| birth_date =  1964
पिलावुळ्ळकण्टि तेक्केपरम्पिल् उषा (मलयालम: പിലാവുളളകണ്ടി തെക്കേപറമ്പില്‍ ഉഷ) (जन्म २७ जून १९६४), भारत के केरल राज्य की  एथलीट  हैं। वे आमतौर पर पी॰ टी॰ उषा के नाम से जानी जाती हैं, । "भारतीय ट्रैक और फ़ील्ड की रानी" मानी जानी वाली पी॰ टी॰ उषा भारतीय खेलकूद में १९७९ से हैं। वे भारत के अब तक के सबसे अच्छे खिलाड़ियों में से हैं। केरल के कई हिस्सों में परंपरा के अनुसार ही उनके नाम के पहले उनके परिवार/घर का नाम है। उन्हें "पय्योली एक्स्प्रेस" नामक उपनाम दिया गया था।

कार्यकलाप

पी॰ टी॰ उषा का जन्म केरल के कोज़िकोड जिले के पय्योली ग्राम में हुआ था। १९७६ में केरल राज्य सरकार ने महिलाओं के लिए एक खेल विद्यालय खोला और उषा को अपने जिले का प्रतिनिधि चुना गया।
१९७९ में उन्होंने राष्ट्रीय विद्यालय खेलों में भाग लिया, जहाँ ओ॰ ऍम॰ नम्बियार का उनकी ओर ध्यानाकर्षित हुआ, वे अंत तक उनके प्रशिक्षक रहे। १९८० के मास्को ओलम्पिक में उनकी शुरुआत कुछ खास नहीं रही। १९८२ के नई दिल्ली एशियाड में उन्हें १००मी व २००मी में रजत पदक मिला, लेकिन एक वर्ष बाद कुवैत में एशियाई ट्रैक और फ़ील्ड प्रतियोगिता में एक नए एशियाई कीर्तिमान के साथ उन्होंने ४००मी में स्वर्ण पदक जीता। । १९८३-८९ के बीच में उषा ने एटीऍफ़ खेलों में १३ स्वर्ण जीते। १९८४ के लॉस ऍंजेलेस ओलम्पिक की ४०० मी बाधा दौड़ के सेमी फ़ाइनल में वे प्रथम थीं, पर फ़ाइनल में पीछे रह गईं। मिलखा सिंह के साथ जो १९६० में हुआ, लगभग वैसे ही तीसरे स्थान के लिए दाँतों तले उँगली दबवा देने वाला फ़ोटो फ़िनिश हुआ। उषा ने १/१०० सेकिंड की वजह से कांस्य पदक गँवा दिया। ४००मी बाधा दौड़ का सेमी फ़ाइनल जीत के वे किसी भी ओलम्पिक प्रतियोगिता के फ़ाइनल में पहुँचने वाली पहली महिला और पाँचवी भारतीय बनीं।
१९८६ में सियोल में हुए दसवें एशियाई खेलों में दौड़ कूद में, पी॰ टी॰ उषा ने ४ स्वर्ण व १ रजत पदक जीते। उन्होंने जितनी भी दौड़ों में भागल लिया, सबमें नए एशियाई खेल कीर्तिमान स्थापित किए। १९८५ के में जकार्ता में हुई एशियाई दौड-कूद प्रतियोगिता में उन्होंने पाँच स्वर्ण पदक जीते। एक ही अंतर्राष्ट्रीय प्रतियोगिता में छः स्वर्ण जीतना भी एक कीर्तिमान है। 
उषा ने अब तक १०१ अतर्राष्ट्रीय पदक जीते हैं। वे दक्षिण रेलवे में अधिकारी पद पर कार्यरत हैं। १९८५ में उन्हें पद्म श्री व अर्जुन पुरस्कार दिया गया।

विश्व कीर्तिमान

जकार्ता, इंडोनेशिया में १९८५ की एशियाई दौड़-कूद प्रतियोगिता में उषा ने १००, २००, ४००, ४०० बाधा व ४x४०० रिले में ५ स्वर्ण जीते। उन्होंने ४x४०० रिले में कांस्य भी जीता। किसी भी महिला द्वारा किसी एक ही दौड़ प्रतियोगिता में सबसे अधिक पदक जीतने का यह कीर्तिमान है।

और भी पढ़ें

भारत की ५० सार्वाधिक ओजस्वी महिलाएँ (आईऍसबीऍन ८१-८८०८६-१९-३), इंद्र गुप्त द्वारा
साहले-वर्क ज्वडे

प्रारंभिक जीवन और शिक्षा

अदीस अबाबा में जन्मी,  साहले-वर्क ने अदीस अबाबा के लीची ग्यूब्रे-मरियम में प्राथमिक और माध्यमिक स्कूल में भाग लिया, जिसके बाद उन्होंने फ्रांस के मोंटपेलियर विश्वविद्यालय में प्राकृतिक विज्ञान का अध्ययन किया। वह एम्हरिक, फ्रेंच और अंग्रेजी में धाराप्रवाह हैं।

राजनयिक कैरियर

साहेल-वर्क इथियोपिया के इतिहास में एक राजदूत नियुक्त होने वाली केवल दूसरी महिला थी (राजदूत योडिट एमिरू एक राजदूत की नियुक्ति करने वाली पहली महिला थीं)।

इथियोपिया की विदेश सेवा में एक अनुभवी, सहले-वर्क ने सेनेगल में राजदूत के रूप में कार्य किया, माली, केप वर्डे, गिनी-बिसाऊ, गाम्बिया और गिनी के लिए मान्यता के साथ, 1989 से 1993 तक  1993 से 2002 तक, वह जिबूती में राजदूत थीं और विकास पर अंतर सरकारी प्राधिकरण के लिए स्थायी प्रतिनिधि थीं। बाद में उन्होंने फ्रांस में राजदूत के रूप में कार्य किया, संयुक्त राष्ट्र शैक्षिक, वैज्ञानिक और सांस्कृतिक संगठन (यूनेस्को) के लिए स्थायी प्रतिनिधि और 2002 से 2006 तक ट्यूनीशिया और मोरक्को के लिए मान्यता प्राप्त।
साहले-वर्क ने बाद में इथियोपिया के स्थायी प्रतिनिधि के रूप में अफ्रीकी संघ और अफ्रीका के लिए संयुक्त राष्ट्र आर्थिक आयोग और इथियोपिया के विदेश मंत्रालय में अफ्रीकी मामलों के लिए महानिदेशक के रूप में अन्य उच्च स्तरीय पदों को रखा।

संयुक्त राष्ट्र के साथ कैरियर

2011 तक, साहले-वर्क ने संयुक्त राष्ट्र महासचिव बान की मून के विशेष प्रतिनिधि के रूप में कार्य किया और मध्य अफ्रीकी गणराज्य में संयुक्त राष्ट्र एकीकृत शांति-निर्माण कार्यालय के प्रमुख रही।
2011 में, बैन ने साहले-वर्क को नैरोबी में संयुक्त राष्ट्र कार्यालय के महानिदेशक के रूप में नियुक्त किया। साहले-वर्क के तहत, नैरोबी कार्यालय 2012 के अफ्रीका एल्बम के अनुसार, पूर्व और मध्य अफ्रीका के लिए एक अधिक महत्वपूर्ण संयुक्त राष्ट्र केंद्र बन गया।
जून 2018 में, महासचिव एंटोनियो गुटेरेस ने साहले-वर्क को अफ्रीकी संघ के लिए अपने विशेष प्रतिनिधि के रूप में नियुक्त किया और संयुक्त राष्ट्र कार्यालय के प्रमुख को संयुक्त राष्ट्र के अवर-महासचिव के स्तर पर नियुक्त किया। वह पद संभालने वाली पहली महिला थीं।

इथियोपिया के राष्ट्रपति

25 अक्टूबर, 2018 को साहेल-वर्क को इथियोपिया के राष्ट्रपति के रूप में नियुक्त किया गया था, जो भूमिका निभाने वाली पहली महिला  और चौथे राष्ट्रपति थी क्योंकि सत्तारूढ़ इथियोपियाई पीपुल्स रिवोल्यूशनरी डेमोक्रेटिक फ्रंट गठबंधन सत्ता में आयी थी। उन्होंने मुलतु तेशोम की जगह ली, जिन्होंने अस्पष्ट परिस्थितियों में इस्तीफा दे दिया, और साहले-वर्क को छह साल की सेवा की उम्मीद है। साहले-वर्क की नियुक्ति उनकी अफ्रीका की एकमात्र सेवारत महिला प्रमुख, और एम्प्रेस ज़ेवडितु के बाद पहली महिला इथियोपिया की राज्य प्रमुख है।
ख्वाजा मोइनुद्दीन चिश्ती‌ उर्दू, अरबी~फारसी विश्वविद्यालय

ख्वाजा मोइनुद्दीन चिश्ती उर्दू, अरबी~फारसी विश्वविद्यालय, लखनऊ, उत्तर प्रदेश, भारत में 2010 में स्थापित एक राज्य विश्वविद्यालय है।
प्लेटिनम(II) क्लोराइड

प्लेटिनम (II) क्लोराइड एक अकार्बनिक यौगिक है।
मझोपुर गाँव, छिबरामऊ (कन्नौज)

आदर्श स्थल

Thakur Shiwala Mandir
खाओ सोक राष्ट्रीय उद्यान

मौसम

उद्यान के औसत तापमान 22 डिग्री सेल्सियस से 36 डिग्री सेल्सियस के आसपास होता है। गीला मौसम अप्रैल और दिसंबर के बीच होता है और जून-नवंबर के बीच भारी बारिश होती है। शुष्क मौसम जनवरी से अप्रैल है।

पशुवर्ग

उद्यान स्तनपायी प्रजातियों की एक विस्तृत विविधता का घर है, जैसे कि हाथी, बाघ, गौर, सांभर हिरण, बंटेंग, भालू, लंगूरकुल, गिलहरी, लार गिबन, काकड़ और जंगली सूअर।
जॉनी लीवर

फिल्मी सफर

जॉनी लीवर को फ़िल्म स्टारों की मिमिक्री करने में महारत हासिल थी। उनकी इसी खासियत ने उन्हें स्टेज शो करने का मौका दिया। ऐसे ही एक स्टेज शो में सुनील दत्त की उनपर नज़र पड़ी। उन्होने जॉनी लीवर को फ़िल्म ‘दर्द का रिश्ता’ में पहला ब्रेक मिला और आज यह सिलसिला 350 से अधिक फ़िल्मों तक पहुंच गया है। ‘दर्द का रिश्ता’के बाद वह ‘जलवा’ में नसीरुद्दीन शाह के साथ देखे गए, लेकिन उनकी पहली बडी सफलता ‘बाजीगर’ के साथ शुरू हुई। उसके बाद वह लगभग एक सहायक अभिनेता के रूप में हर फ़िल्म में हास्य अभिनेता के रोल में देखे गए। उनकी पहली फीचर फ़िल्म कभी तमिल ‘अनब्रिक्कु अल्लाविल्लाई’ है। साथ ही जॉनी वर्ष 2007 में छोटे पर्दे के रियाल्टी शो में जज के रूप में भी दिखाई दिए।
ध्रुवीय ज्योति

ध्रुवीय ज्योति (लातिन : Aurora, ऑरोरा), या मेरुज्योति, वह रमणीय दीप्तिमय छटा है जो ध्रुवक्षेत्रों के वायुमंडल के ऊपरी भाग में दिखाई पड़ती है। उत्तरी अक्षांशों की ध्रुवीय ज्योति को सुमेरु ज्योति (लैटिन: aurora borealis), या उत्तर ध्रुवीय ज्योति, तथा दक्षिणी अक्षांशों की ध्रुवीय ज्योति को कुमेरु ज्योति (लैटिन: aurora australis), या दक्षिण ध्रुवीय ज्योति, कहते हैं। प्राचीन रोमवासियों और यूनानियों को इन घटनाओं का ज्ञान था और उन्होंने इन दृश्यों का बेहद रोचक और विस्तृत वर्णन किया है। दक्षिण गोलार्धवालों ने कुमेरु ज्योति का कुछ स्पष्ट कारणों से वैसा व्यापक और रोचक वर्णन नहीं किया है, जैसा उत्तरी गोलार्धवलों ने सुमेरु ज्योति का किया है। इनका जो कुछ वर्णन प्राप्य है उससे इसमें कोई संदेह नहीं रह जाता कि दोनों के विशिष्ट लक्षणों में समानता है।
ध्रुवीय ज्योति का निर्माण तब होता है जब चुम्बकीय गोला सौर पवनों द्वारा पर्याप्त रूप से प्रभावित होता है तथा इलेक्ट्राॅन व प्रोटॉन के आवेशित कणों के प्रक्षेप पथ को सौर पवनों तथा  चुम्बकगोलीय प्लाज्मा उन्हें अप्रत्याशित वेग से वायुमंडल के ऊपरी सतह (तापमण्डल/बाह्यमण्डल) में भेज देते हैं। पृथ्वी के चुम्बकीय क्षेत्र में प्रवेश के कारण इनकी ऊर्जा क्षय हो जाती है।
परिणामस्वरुप हुए वायुमंडलीय कणों के हुए आयनीकरण तथा संदीपन के कारण अलग-अलग रंगों के प्रकाश का उत्सर्जन होता है। दोनों ही ध्रुवीय क्षेत्र के आसपास की पट्टियों के निकट ऑरोरा का निर्माण कणों के अप्रत्याशित वेग के त्वरण पर भी निर्भर करता है। टकराने वाले हाइड्रोजन के परमाणु वायुमंडल से इलेक्ट्राॅन पुनः प्राप्त करने के पश्चात् आवेशित प्रोटॉन सामान्यतः प्रकाशीय उत्सर्जन करते हैं। प्रोटॉन ध्रुवीय ज्योति प्रायः निम्न अक्षांशों से देखे जा सकती हैं।

पार्थिव ध्रुवीय ज्योति की घटना

अधिकांश ध्रुवीय ज्योति पट्टिका में उत्पन्न होती है जिसे "ध्रुवीय ज्योतिय पट्टिका" कहते हैं। यह प्रायः अक्षांशों में 3° से 6° तक तथा ध्रुवों पर 10° तथा 20° के मध्य चौड़ी होती है। यह रात के समय काफ़ी साफ़ दिखाई पड़ती है। वह क्षेत्र जहाँ वर्त्तमान में ऑरोरा की घटना घटित होती है उसे "ध्रुवीय ज्योतिय अंडाकार" कहते हैं।
उत्तरी अक्षांशों पर यह प्रभाव उत्तरी प्रकाश (northern lights) से जाना जाता है। 1619 ईस्वी में गैलिलियो ने इसका पूर्व नाम रोमन देवी तथा उत्तरी पवन के यूनानी भाषी नाम पर रखा था। इसका दक्षिणी समकक्ष, दक्षिणी प्रकाश (southern lights) की विशेषताएँ भी उत्तरी प्रकाश के लगभग समान होती हैं। दक्षिणी प्रकाश अंटार्कटिका, चिली, अर्जेंटीना, न्यूज़ीलैंड तथा ऑस्ट्रेलिया जैसे उच्च दक्षिणी अक्षांशों पर दिखते हैं।
भूचुम्बकीय झंझा के कारण ध्रुवीय ज्योतिय अंडाकार (उत्तर व दक्षिण) निम्न अक्षांशों तक भी विस्तृत हो जाते हैं। इस काल में ध्रुवीय ज्योति सबसे अच्छी दिखाई पड़ती है, जिसे चुम्बकीय मध्यरात्रि कहते हैं।
ओलंपिक एयवेज

यह विश्व की एक प्रमुख वायुयान सेवा हैं।
फर्डिनैंड कोह्न

फर्डिनैंड जूलियस कोह्न (24 जनवरी 1828 – 25 जून 1898) एक जर्मन वैवविज्ञानिक थे।
कोह्न का जन्म ब्रेस्लैउ, रॉकैओ, प्रशिया राज्य में हुआ था। दस वर्ष की आयु में ही उन्हें सुनने की शक्ति कम हो गयी। इन्होंने जीव विज्ञान में स्नातक 1847 में की, जो उन्नीस वर्ष मात्र में लिया था। कोह्न ने प्रथम बार जीवाणुओं को पादप श्रेणी में वर्गीकृत किया था। इन्होंने जीवाणिओं को चार वर्गों में विभाजित किया: स्फायरोबैक्टीरिया, माइक्रोबैक्टीरिया, डैस्मोबैक्टीरिया, एवं स्पायरोबैक्टीरिया. सन 1885 में, इन्हें ल्यूवेनहॉक मैडल से सम्मानित किया गया।
माले बंदरगाह

यह मालद्विव का एक प्रमुख बंदरगाह है।
राजभवन (कर्णाटक)

राजभवन बंगलौर भारत के कर्णाटक राज्य के राज्यपाल का आधिकारिक आवास है। यह राज्य की राजधानी बंगलौर में स्थित है। हन्सराज भारद्वाज कर्णाटक के वर्तमान राज्यपाल हैं।
गामा किरण

गुणधर्म

इसका भेदन क्षमता अल्फा तथा बीटा किरणों के मुकाबले अधिक होता है
ये किरणें गैस को आयनीकृत कर देती हैं।
बीकानेर पश्चिम विधानसभा क्षेत्र (राजस्थान)

बीकानेर पश्चिम विधानसभा क्षेत्र राजस्थान का एक विधानसभा क्षेत्र है।
तखतगढ़

इतिहास

किवदन्ती है कि इसका नाम जोधपुर के राजा तखतसिंह के नाम पर तखतगढ़ रखा गया। यह नगर लगभग १५० साल पुराना है।

प्रशासन

गांव के प्रथम सरपंच श्री सरेमल केसरीमल संघवी थे। १९७४ में तखतगढ़ को चतुर्थ श्रेणी की नगरपालिका घोषित कर दिया गया। १९५१ में भी यह कस्बा नगपालिका बना दिया गया था, लेकिन १९६१ में नगरपालिका की परिभाषा बदल जाने पर १९६१ से १९७४ तक यहां पर ग्राम पंचायत की व्यवस्था थी। 1995 में जयंती जैनम अध्यक्ष थे और 2005 में श्रीमती कंचन जैनम अध्यक्ष थे। अभी यहां पर २० वार्ड है। वर्तमान मे यहां नगरपालिका अध्यक्ष रजना घाची है, जो कि 2015 में प्रासद द्वारा सीधे निर्वाचित है।

अर्थव्यवस्था

यहां की अर्थव्यवस्था मुख्यतया कृषि आधारित है। कई लोग अपने गुजारे के लिये महाराष्ट्र, कर्नाटक, तमिलनाडु आदि राज्यों में जाते हैं। स्टेट बैंक ऑफ बीकानेर एण्ड जयपुर, एम जी बी ग्रामीण बैंक एवं पाली सेन्ट्रल कॉ-ऑपरेटिव बैंक एवं बैंक ऑफ बडोदा यहां के बैंक है। १९६१-६२ में देश में सर्वाधिक प्रति व्यक्ति आय रू. १७.८६ तखतगढ़ ग्राम पंचायत में रिकॉर्ड की गई थी। यह ग्राम पंचायत उस समय राजस्थान में सबसे धनी थी।

यातायात

तखतगढ़ का स्वामी विवेकानंद बस स्टैंड श्रीमती कंचन जैनम के कार्यकाल में बना और उसका उद्घाटन, माननीय सांसद  पुष्प जैन के द्वारा हुआ।राजस्थान परिवहन निगम की बसें यहां के यातायात का प्रमुख साधन है। वहीं कुछ गांवो के लिये निजी बसे ही उपलब्ध हैं। लम्बी दूरी के स्थानों के लिये फालना रेलवे स्टेशन से रेलगाडी का उपयोग किया जाता है।

वि‍द्यालय शि‍क्षा

वि‍द्यालय शि‍क्षा प्राप्‍त करने के लि‍ए नि‍म्‍न वि‍द्यालय सचांलि‍त हो रहे हैं।
अच्युताष्टकम्

स्तोत्र

अच्युतं केशवं रामनारायणं कृष्णदामोदरं वासुदेवं हरिम्।

श्रीधरं माधवं गोपीकावल्ल्भं जानकीनायकं रामचन्द्रं भजे ॥१॥
अच्युतं केशवं सत्यभामाधवं माधवं श्रीधरं राधिकाराधितम्।

इन्दिरामन्दिरं चेतसा सुन्दरं देवकीनंदनं नंदजं संदधे ॥२॥
विष्णवे जिष्णवे शंखिने चक्रिणे रुक्मिणीरागिणे जानकीजानये।

बल्लवीवल्लभायाऽर्चितायात्मने कंसविध्वंसिने वंशिने ते नम: ॥३॥
कृष्ण गोविन्द हे राम नारायण श्रीपते वासुदेवाजित श्रीनिधे।

अच्युतानन्त हे माधवाधोक्षज द्वारकानायक द्रोपदीरक्षक ॥४॥
राक्षसक्षोभित: सीतया शोभितो दण्डकारण्यभूपुण्यताकारण:।

लक्ष्मणेनान्वितो वानरै: सेवितोऽगस्त्यसंपूजितो राघव: पातु मां ॥५॥
धेनुकारिष्टकोऽनिष्टकृद् द्वेषिणां केशिहा कंसह्रद्वंशिकावादक:।

पूतनाकोपक: सूरजाखेलनो बालगोपालक: पातु मां सर्वदा ॥६॥
विद्युदुद्योतवान् प्रस्फुरद्वाससं प्रावृडम्भोदवत् प्रोल्लसद्विग्रहम्।

वन्यया मालया शोभितोरस्थलं लोहितांघ्रिद्वयं वारिजाक्षं भजे ॥७॥
कुंचितै: कुन्तलैर्भ्राजमानाननं रत्नमौलिं लसत् कुंडलं गण्डयो:।

हारकेयूरकं कंकणप्रोज्ज्वलं किंकिणीमंजुलं श्यामलं तं भजे ॥८॥
अच्युतस्याष्टकं य: पठेदिष्टदं प्रेमत: प्रत्यहं पूरुष: सस्पृहम्।

वृत्तत: सुन्दरं कर्तृविश्वम्भरं तस्य वश्यो हरिर्जायते सत्वरं ॥९॥
॥ इति श्रीमच्छंकराचार्यविरचितं अच्युताष्टकं संपूर्णं ॥
डॉ॰ हेडगेवार रक्तपेढ़ी, अकोला (महाराष्ट्र)

डॉ॰ हेडगेवार रक्तपेढ़ी भारत भर में अद्वितीय व अग्रणी रक्तकोष है। महाराष्ट्र के विदर्भ जिले के अकोला शहर में 'आदर्श संस्कार मंडल' द्वारा संचालित डॉ॰ हेडगेवार रक्तपेढ़ी (blood bank) की स्थापना वर्ष २००३ में की गई थी।
रा.स्व.संघ की प्रेरणा से इस प्राणदायी प्रकल्प का प्रारम्भ अथक परिश्रम से स्वयंसेवकों ने किया। संघ के कार्य को ईश्वरीय कार्य मानते हुए अनेक बाधाऒं और कठिनाइयों के बावजूद भी यह प्रकल्प रक्त दान संचय के क्षेत्र में अग्रणी है। अकोला के वरिष्ठ स्वयंसेवक स्व. नाना साहब ठोंबरे तथा स्व. बेबीताई हरदास ने अपने निवास स्थान को डॉ॰ हेडगेवार रक्त पेढी केन्द्र के लिए दान में दिया। इसके साथ ही अनेक व्यक्तियों, प्रतिष्ठानों तथा सामाजिक संस्थानों ने इसके विकास में अपना अमूल्य सहयोग दिया है। 'दि अकोला अर्बन कोआपरेटिव बैंक लि'. अकोला, विदर्भ युवक प्रतिष्ठान, दि अकोला अर्बन बैंक कर्मचारी सेवासमिति, नादुरा अर्बन कोआपरेटिव बैंक तथा डॉ॰ हेडगेवार जन्म शताब्दी सेवासमिति सहित अकोला शहर के प्रबुद्ध महानुभाव - हरीशभाई अलीमचंदानी, श्रीमती मोहिनी देवी खंडेलवाल, डॉ॰ बाबा साहब भागवत व श्री नरेन्द्र जी पाठक आदि इसमें सामिल हैं।
पूर्वाभाद्रपद

गुरु का नक्षत्र पूर्वा भाद्रपद का अंतिम चरण मीन राशि में आता है। इसे ही नाम से पहचाना जाता है।
गुरु का नक्षत्र व गुरु की राशि मीन में होने से ऐसा जातक आकर्षक व्यक्तित्व का धनी, गुणवान, धर्म, कर्म को मानने वाला, ईमानदार, परोपकारी, न्यायप्रिय होता है। गुरु यदि अपनी राशि धनु या मीन में हो तो ऐसे जातक सदाचारी होते हैं।
ऐसे जातकों को शिक्षण से संबंधित कार्यों में भी उत्तम सफलता मिलती है। गुरु यदि मेष लग्न में नवम भाव, लग्न या पंचम भाव या उच्च का होकर चतुर्थ भाव में स्थित हो तो ऐसे जातक माता, भूमि, भवन, संतान, विद्या भाग्य के क्षेत्र में उत्तम स्थिति पाते है।
मीन राशि में हो तो जन्म स्थान से दूर भाग्योदय होता है।
वृषभ लग्न में गुरु की स्थिति एकादश, तृतीय पंचम सप्तम में हो तो लाभ के मामलों में जातक ईमानदारी अधिक रखता है। पत्नी गुणी मिलती है।
दीर्घकालिक स्मृति

दीर्घकालिक स्मृति एक प्रकार की स्मृति है जो लम्बे समय तक स्मृति को सहेजे रखती है। यदि आप कुछ वर्षो या महीनों की कोई भी स्मृति याद रखते हैं या कोई बड़ी जानकारी तो वह सभी दीर्घकालिक स्मृति में आती है। यह लम्बे समय तक अनगिनत जानकारी याद रख सकती है।

जानकारी का कूटबन्धन

एक अनुसंधान में पाया गया कि दीर्घकालिक स्मृति को याद रखने के लिए दिमाग उस जानकारी को कूटबन्धन कर याद रखता है। यह दीर्घकालिक स्मृति में जाने से पूर्व सक्रिय स्मृति में जाता है। एक अनुसंधान में यह पता चला कि कोई भी वस्तु या जानकारी जो हम देखते हैं, वह हमारे दिमाग में जल्दी से याद हो जाता है। इसका अर्थ यह है कि यदि हमारा सक्रिय स्मृति जितना अधिक जानकारी ग्रहण करेगा उतना हम अधिक गति से कुछ भी सीख सकेंगे।.

निद्रा

निद्रा का कार्य दीर्घकालिक स्मृति में बहुत बड़ा होता है। इसके द्वारा ही नए स्मृति के लिए स्थान बनता है।
बागपत जिला

इतिहास

ज़िले का नाम बागपत शहर पर है, जो "व्याघप्रस्थ" (अर्थात् शेरों का स्थान) या "वाक्यप्रस्थ" (अर्थात् भाषण देने का स्थान) से उत्पन्न माना जाता है। मुग़ल साम्राज्य काल में इसका नाम "बागपत" रखा गया। इसमें एक छोटी-सी मण्डी हुआ करती थी, जो 1857 के विद्रोह के बाद एक तहसील केन्द्र बनी और फिर धीरे-धीरे बढ़ती गई। उस समय यह मेरठ ज़िले का भाग था। सन् 1997 में इसे अलग कर के एक नया ज़िला बनाया गया।
छन्दस फॉण्ट

छन्दस (Chandas) देवनागरी लिपि के लिये निर्मित एक यूनिकोड फॉण्ट है जिसका विकास मिहाइल बायरिन (Mihail Bayaryn) ने किया है। यह ग्नू जनरल पब्लिक लाइसेंस के साथ उपलब्ध है। इस फॉण्ट की विशेषता है कि इसमें वैदिक चिह्नों को भी शामिल किया गया है जो अधिकांश देवनागरी फॉण्टों में उपलब्ध नहीं हैं। इस कारण यह संस्कृत के लिये विशेष रूप से उपयोगी फॉण्ट है।
रोमन मिस्र

मिस्र के इतिहास का एक हिस्सा।
जजमेंटल है क्या

जजमेंटल है क्या आने वाली भारतीय हिन्दी फिल्म है, जिसका निर्देशन प्रकाश कोवेलामुडी और निर्माण एकता कपूर ने किया है। इस फिल्म में राजकुमार राव, कंगना राणावत, अमायरा दस्तूर और जिम्मी शेरगिल मुख्य किरदार निभा रहे हैं। इस फिल्म की शूटिंग 16 मई 2018 से शुरू हुई थी। इस फिल्म को 26 जुलाई 2019 से सिनेमाघरों में दिखाया जाएगा।

विकास

इस फिल्म की शूटिंग मुंबई में 16 मई 2018 से शुरू हुई। मुंबई में शूटिंग का काम पूरा होने के बाद निर्माण करने वाला दल लंदन में बाकी की शूटिंग करने चले गए।

प्रचार

4 मार्च 2018 को इस फिल्म की निर्माता एकता कपूर ने ट्विटर पर दो पोस्टर डाले थे, जिसमें इस फिल्म के दो मुख्य किरदार नजर आ रहे थे। इसमें कंगना को दोनों आँखें बीच केन्द्र में लाये हुए और राजकुमार राव को अपने उंगली को आँखों के ऊपर रखे हुए दिखाया गया था।
इसके ठीक एक दिन बाद बालाजी मोशन पिक्चर्स ने दो पोस्टर जारी किए जिसमें कंगना और राजकुमार किसी ऐसे जगह पर हैं, जहां अपराध हो चुका है। इसके अगले ही दिन इस फिल्म के दो और पोस्टर जारी किए गए, जिसमें कंगना एक चाकु लेकर बाथटब में बैठी हुई है और उसके पास ही एक बिजली से चलने वाला कोई गैजेट है। दूसरे पोस्टर में राजकुमार एक चाकू से सेब काटते हुए नजर आ रहे हैं, जिससे खून भी निकल रहा है।
जून 2019 में फिल्म के नाम को लेकर भारतीय मनोरोग सोसायटी ने सेंट्रल बोर्ड ऑफ फिल्म सर्टिफिकेशन (सीबीएफ़सी) के पास शिकायत दर्ज कराई थी, जिसके बाद इस फिल्म का नाम "मेंटल है क्या" से बदल कर "जजमेंटल है क्या" कर दिया गया था।
परम योद्धा: अमेरिका बनाम ब्रिटेन

परम योद्धा: अमेरिका बनाम ब्रिटेन अल्टीमेट फाइटिंग चैम्पियनशिप (यू एफ सी) का नौंवा भाग है, जो रियल्टी टीवी श्रृंखला द अल्टीमेट द्वारा निर्मित है, जिसका निर्माण जनवरी २००९ में आरम्भ कर दिया गया था और १ अप्रैल, २००९ से स्पाइक पर प्रसारित किया जायेगा। इस भाग का केंद्र बिंदु हल्के लड़ाकू विमान और वेल्टरवेट सेनानी हैं। शो में भाग लेने के लिए योद्धा द्वारा कम से कम तीन बार अक्टूबर २००८ में हुए ट्रायआउट पेशेवर बाऊट में भाग लिया हुआ होना चाहिए।
यू एफ सी मिडलवेट योद्धा माइकल बिस्पिंग दो में से एक कोच होंगे। दुसरे कोच हैंडरसन हैं। वे यू एफ सी ९३ : फ्रेंकलिन बनाम हैंडरसन में रिच फ्रेंकलिन को हरा कर कोच बनें हैं।
दीनदयाल शोध संस्थान

दीनदयाल शोध संस्थान नानाजी देशमुख द्वारा स्थापित एक ग्रामीण विकास संस्था है। इसकी स्थापना सन् १९७२ में की गयी थी। इसका मुख्यालय दिल्ली में है। इसका मुख्य उद्देश्य दीनदयाल उपाध्याय के विचारों को फलीभूत करना है।
इसके द्वारा सबसे पहले उत्तर प्रदेश के गोण्डा जिले के जयप्रभा ग्राम में सन् १९७८ में कार्य आरम्भ किया गया। गोंडा में कार्य की सफलता के बाद इसे अन्य राज्यों बिहार, मध्यप्रदेश (चित्रकूट), महाराष्ट्र आदि में इसका प्रसार किया गया।
संस्थान के दिल्ली मुख्यालय में बहुत सी गतिविधियाँ चलायी जाती हैं। वहाँ एक पुस्तकालय है, संदर्भ प्रभाग है। वे लोग राष्ट्रीय महत्व के विषयों पर कार्यशालायें आयोजित करते हैं। विद्यार्थियों के लिये स्पर्धाएँ आयोजित की जातीं हैं। भविष्य में सम्यक प्रौद्योगिकी अनुसंधान केन्द्र खोलने की योजना है।
वासिष्ठीपुत्र पुलुमावी

कैरियर

अपने शासनकाल के दौरान, क्षत्रप ने नर्मदा की भूमि उत्तर और उत्तरी कोंकण में ले ली। पुलुमावी और रुद्रदामन (उज्जैन के क्षत्रप) के बीच दो बार युद्ध हुआ । इन दोनों युद्धों में, रूद्रामन ने वशिष्ठिपुत्र पलुमवी को हराया लेकिन उनकी बेटी वस्तीति के बेटे शातकर्णी द्वितीय (पुलुवामी के छोटे भाई) को इसके कारण समझौता किया गया था। वैशालीपुत्र पलूमावई अपने स्वयं के मुखौटा के साथ चांदी के सिक्के ले आए थे।
जीन पूल

किसी भी जनसंख्या (प्रायः किसी जाति) का) के सभी जीनों का समुच्चय या जीनों से संबंधित सम्पूर्ण सूचना को जीन पूल (=जीन भण्डार ; gene pool) कहते हैं।
लोकनायक जयप्रकाश नारायण राष्ट्रीय अपराधशास्त्र एवं विधि-विज्ञान संस्थान, नयी दिल्ली

भारत के आपराधिक न्याय प्रशासन की मूल आवश्यकताओं को पूरा करने के लिए अपराध शास्त्र एवं विधि विज्ञान के क्षेत्र में शिक्षण, प्रशिक्षण, अनुसंधान एवं परामर्श हेतु व्यापक सुविधा के रूप में जनवरी 1971 में लोकनायक जयप्रकाश नारायण राष्ट्रीय अपराधशास्त्र एवं विधि-विज्ञान संस्थान (लोनाजना राअविविसं), नयी दिल्ली की स्थापना की गई थी। यह संस्थान भारत सरकार, गृह मंत्रालय के एक संबद्ध कार्यालय के रूप में कार्य करता है।
प्रारंभ में इस संस्थान की स्थापना अपराध शास्त्र एवं विधि विज्ञान के क्षेत्र में शिक्षण, अनुसंधान तथा परामर्श प्रदान करने के उद्देश्य से की गई थी। बाद के वर्षों में यह संस्थान प्रगति के पथ पर अग्रसर रहा। न्यायतंत्र, पुलिस, सुधार सेवाओं, अभियोजन, चिकित्सा अधिकारी तथा रक्षा एवं सार्वजनिक प्रतिष्ठानों के अधिकारियों के साथ-साथ राज्य तथा केन्द्रीय विधि विज्ञान प्रयोगशालाओं के वैज्ञानिक 30,000 से अधिक संख्या में अब तक इस संस्थान में प्रशिक्षण प्राप्त कर चुके हैं।
कार्तिक कृष्ण षष्ठी

कार्तिक कृष्ण षष्ठी भारतीय पंचांग  के अनुसार आठवें माह की इक्कीसवी तिथि है, वर्षान्त में अभी १२९ तिथियाँ अवशिष्ट हैं।
शांत

शांत का अर्थ किसी अवस्था को शिथिलता अथवा चुप्पी से है।
उदाहरण- 
माटी कहै कुम्हार से,तू क्या रौंदे मोय।

एक दिन ऐसा आऐगा,मैं रौंदूगी तोय।।
उदाहरण 
चलती चाकी देखकर दिया कबीर रोये।।
दोनो पाटन के बीच में साबुत बचा न कोई।।
मिताली मधुमिता

सेन्य करियर और सेना में रहने के लिए कानूनी लड़ाई

मधुमिता वर्ष 2000 में एक लघु सेवा कमीशन के तहत सेना में शामिल हुई। वह सैन्य शिक्षा कोर का हिस्सा थीं और सेना के अंग्रेजी भाषा प्रशिक्षण कार्यक्रम के हिस्से के रूप में अफगानिस्तान के काबुल में सेवारत थीं। मधुमिता को जम्मू-कश्मीर और भारतीय राज्य के पूर्वोत्तर जैसे संवेदनशील क्षेत्रों में भी तैनात किया गया था। मधुमिता के लघु सेवा कमीशन के अधिकारी से स्थायी कमीशन के लिए सेना से अनुरोध किया, लेकिन रक्षा मंत्रालय ने उनके अनुरोध को स्वीकार करने से इनकार कर दिया, मधुमिता ने रक्षा मंत्रालय के फैसले के विरुद्ध मार्च 2014 में सशस्त्र बल न्यायाधिकरण से अपील की। न्यायाधिकरण ने पाया कि उनके पास अनुरोध की योग्यता थी और फरवरी 2015 में रक्षा मंत्रालय को उसे बहाल करने का निर्देश दिया गया था। हालांकि रक्षा मंत्रालय ने भारत के सुप्रीम कोर्ट में सशस्त्र बल न्यायाधिकरण के आदेश के खिलाफ अपील की थी जिसमें कहा गया था कि मधुमिता ने एक लघु सेवा कमीशन पर सेना में शामिल हुई थी। 2016 में भारत की सुप्रीम कोर्ट ने उन्हें भारतीय सेना में स्थायी कमीशन देने के खिलाफ रक्षा मंत्रालय की याचिका को खारिज कर दिया।
निवाई विधानसभा क्षेत्र (राजस्थान)

निवाई विधानसभा क्षेत्र राजस्थान का एक विधानसभा क्षेत्र है।
माइक्रोएरे

माइक्रोएरे को अनुवांशिक चिप, माइक्रो चिप, DNA चिप, बायोऐरे, जीनऐरे आदि भी कहा जाता है। यह तकनीक सबसे पहले १९८३ में Tse Wen Chang ने एंटीबाडी के लिए प्रयोग में लाइ थी। इस तकनीक में हजारो अनुवांशिकाओ को एक ढोस सब्सट्रेट जो की या तो गिलास का या फिर सिलिकॉन की पतली झल्ली का बना होता है, पर जोड़ा जाता है। इस तकनीक की सहायता से अनुवांशिकाओ की प्रोफाइलिंग और उनका विश्लेषण करने में मदद करते हैं। माइक्रोएरे एक छोटी सी चिप है जिसमें २००-३०० स्पॉट बने होते है जिनका आकार २००mm होता है। यह स्पॉट अनुवांशिक सैंपल लोड करने के लिए होते हैं। माइक्रोएरे चिप में अनुवांशिक के सैंपल को रख क्र उन्हें हाइब्रिड कराया जाता है। उसके बाद उन्हें कुछ देर रखकर उनमे फ्लोरोक्रोम डाई का प्रयोग किया जाता है जो की जीन के २ विभिन्न सैंपल को अलग करने में मदद करती है। इस पुर प्रयोजन के बाद उन अनुवांशिक सैंपल का विश्लेषण किया जाता है माइक्रोएरे की मदद से। माइक्रोएरे जीन की जांच करने में सहायक है। और इसकी मदद से cDNA का संग्रह करने में भी सहायक होते है।
क्राइस्टचर्च

भूगोल

क्राइस्टचर्च कैंटरबरी मैदान के पूर्व में दक्षिण द्वीप के पूर्वी तट के केंद्र के पास, कैंटरबरी में स्थित है। यह पेगासस खाड़ी के दक्षिणी छोर के पास स्थित है, और प्रशांत महासागर के तट और एवन और हीथकोट नदियों के मुहाने से पूर्व में घिरा हुआ है। दक्षिण और दक्षिण-पूर्व में शहर का शहरी हिस्सा पोर्ट हिल्स के ज्वालामुखीय ढलानों द्वारा घिरा है और इसे बैंक प्रायद्वीप से अलग किया गया है। उत्तर में बसा शहर वाइमरकीरी नदी से घिरा हुआ है।
क्राइस्टचर्च दुनिया के केवल चार शहरों के एक समूह में से एक है, जिसे एक सुनियोजित तरीके से बसाया गया है। इसके चारों ओर चार पूरक शहर वर्ग और एक पार्कलैंड क्षेत्र है, जो शहर के केंद्र को चारों ओर से घेरा हुआ है। इस प्रतिरूप के साथ बनाया गया पहला शहर फिलाडेल्फिया था। इसके बाद सवाना और एडिलेड और फिर क्राइस्टचर्च को ही ऐसे ही बसाया गया।
क्राइस्टचर्च में दुनिया में सबसे अधिक गुणवत्ता युक्त जल की आपूर्ति होती है, इसके जल को दुनिया में सबसे शुद्ध और सबसे स्वच्छ जल का दर्जा दिया गया है। दक्षिणी एल्प्स की तलहटी से निकलने वाले एक्वीफर्स नदी से, शहर के आसपास के 50 से अधिक पंपिंग स्टेशनों के माध्यम से अनुपचारित जल, स्वाभाविक रूप से स्वच्छ जल को मुहैया कराया जाता है।

जलवायु

क्राइस्टचर्च में हल्की गर्मी, ठंडी सर्दियों और नियमित रूप से मध्यम वर्षा के साथ समशीतोष्ण जलवायु है। इसका मतलब जनवरी में दैनिक अधिकतम तापमान 22.5°C (73°F) और जुलाई में 11.3°C (52°F) रहता है।

जनसंख्या

क्राइस्टचर्च नगर परिषद द्वारा प्रशासित क्षेत्र की जनसंख्या 388,400 (जून 2018) है, जो इसे न्यूजीलैंड में दूसरा सबसे बड़ा और दक्षिण द्वीप का सबसे बड़ा शहर बनाता है।
पक्षीपालन

पक्षीपालन (Aviculture) पक्षियों को पालने, उनकी देख-रेख व प्रजनन द्वारा उनकी संख्या बढ़ाने को कहते हैं। इसमें पक्षियों के प्राकृतिक पर्यावास की सुरक्षा करने और पक्षी संरक्षण के लिए लोक-चेतना जगाने के अभियान भी शामिल हैं।